Document ID: 32006R0261

KOMISSION ASETUS (EY) N:o 261/2006,
annettu 15 päivänä helmikuuta 2006,
neuvoston asetuksen (EY) N:o 1493/1999 soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 753/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 53 artiklan,
sekä katsoo seuraavaa:
(1)
Komission asetuksen (EY) N:o 753/2002 (2) 37 artiklan 1 kohdan e alakohdan ii alakohdan mukaisesti kolmannet maat voivat käyttää vapaaehtoisina merkintöinä mainitun asetuksen liitteessä III lueteltuja perinteisiä täydennysmerkintöjä edellyttäen, että mainitussa artiklassa säädetyt edellytykset täyttyvät.
(2)
Etelä-Afrikka on pyytänyt mahdollisuutta käyttää yhteisön markkinoilla merkintöjä ”ruby”, ”tawny” ja ”vintage”. Kyseisiä merkintöjä, jotka vastaavat asetuksen (EY) N:o 753/2002 liitteessä III lueteltuja perinteisiä täydennysmerkintöjä, käytetään väkevistä viineistä, joita säännellään Etelä-Afrikan lainsäädännössä ja joita on käytetty perinteisesti yli 10 vuotta kyseisen maan alueella. Koska merkinnät on tarkoin määritelty samalla tavoin kuin eräiden yhteisön viinien merkinnät ja koska niitä käytetään päällysmerkinnöissä, jotka viittaavat kyseisten viinien tosiasialliseen alkuperään, niitä ei käytetä kuluttajia harhauttavalla tavalla. Sen vuoksi niiden käyttö olisi sallittava yhteisön markkinoilla.
(3)
Asetus (EY) N:o 753/2002 olisi sen vuoksi muutettava vastaavasti.
(4)
Viinin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 753/2002 seuraavasti:
1)
Korvataan liitteessä III Portugalia koskeva osa tämän asetuksen liitteellä I.
2)
Korvataan liite IX tämän asetuksen liitteellä II.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä helmikuuta 2006.

Labels: 3
18
17
6